Спортым и лIэужьыгъуэ нэхъ гугъухэм я фестиваль Iуащхьэмахуэ лъапэ къыщызэIуах
Накъыгъэм и 1 — 8-хэм Iуащхьэмахуэ лъапэ щекIуэкIынущ спортым и лIэужьыгъуэ нэхъ гугъухэмкIэ гъэ къэс къызэрагъэпэщ дунейпсо фестивалым и ебгъуанэ зэхыхьэгъуэр.
Абы Урысейм, Украинэм, Къэзахъстаным, Тыркумэным, Австралием, Чехием, Германием, Испанием, Франджым, Македонием, Эквадорым щыщ скайраннер, альпинист, ски-альпинист, мультиспортсмен 400-м щIигъу.
Мы фестивалым хиубыдэу Iуащхьэмахуэ и джабэм щызэпеуэнущ ТекIуэныгъэм и кубокыр къэхьыным теухуауи. Абы хэтынущ дзэм къулыкъу щызыщIэхэр.
ХъыбарегъащIэ агентствэхэм къатахэм япкъ иткIэ
КъБР-м и Iэтащхьэмрэ Правительствэмрэ
я пресс-IуэхущIапIэм игъэхьэзыращ.
